Temeljem članka 48. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst), i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj 21. sjednici održanoj dana 28. svibnja 2015. godine donijelo je sljedeću

**O D L U K U**

**oslobođenju od plaćanju zakupnine za**

**poljoprivredno zemljište u vlasništvu Republike Hrvatske**

**na Području Grada Ivanić-Grada za 2014. g.**

I.

Župan Zagrebačke županije donio je dana 20. veljače 2014. godine Odluku o proglašenju elementarne nepogode na području Grada Ivanić-Grada nastalu zbog obilnih kiša u veljači 2014., Klasa: 021-04/14-22/13, Urbroj: 238/1-03-14-2. Temeljem Konačnog izvješća Gradskog povjerenstva za procjenu šteta od elementarnih nepogoda na području Grada Ivanić-Grada od 16. travnja 2014., Klasa: 320-01/14-01/4, Urbroj: 238/10-04/28-14-4 utvrđena je na području Grada Ivanić-Grada šteta za poljoprivredne površine u iznosu od 1.749.114,43 kuna.

II.

Gradsko vijeće Grada Ivanić-Grada temeljem izvješća i Odluke Župana Zagrebačke županije iz toč. I. ove Odluke, a povodom prijedloga Odbora za poljoprivredu održanog dana 15.05.2015. donosi odluku o oslobođenju od plaćanja dospjelih obroka zakupnine za 2014. godinu i to u ukupnom iznosu od 405.815,80 kuna., a koji obroci zakupnine su dospjeli s osnova zaključenih Ugovora o zakupu poljoprivrednog zemljišta u vlasništvu Republike Hrvatske.

III.

Provedba ove Odluke uslijediti će nakon što Agencija za poljoprivredno zemljište prema naputku Ministarstva poljoprivrede osigura tehničke uvjete za provedbu ove odluke - otvori odgovarajuće uplatne računa, utvrdi način uplate dijela zakupnine za 2014. koji pripada Republici Hrvatskoj te utvrdi na koji način revalorizirati zakupnine plaćene 2014.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA:021-01/15-01/7 Predsjednik Gradskog vijeća:

URBROJ:238/10-01/13-15-22

Ivanić-Grad, 28. svibnja 2015. Željko Pongrac, pravnik kriminalist