REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/15-01/1

URBROJ:238/10-02/13-15-33

Ivanić-Grad, 20. studeni 2015.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o osnivanju Visoke škole Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**O D L U K E**

**o osnivanju Visoke škole Ivanić-Grad**

Za izvjestitelja na sjednici Gradskoga vijeća određuje se Gradonačelnik Grada Ivanić-Grada.

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 49. stavka 4. Zakona o znanstvenoj djelatnosti i visokom obrazovanju ([„Narodne novine“, broj 123/03, 198/03, 105/04, 174/04, 46/07, 45/09, 63/11, 94/13 i 139/13)](https://www.azvo.hr/images/stories/propisi/ZZDVO_izmjene_po_Z.okvaliteti.docx) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14) Gradsko vijeće Grada Ivanić-Grada na svojoj \_\_. sjednici održanoj dana \_\_\_ 2015. godine donijelo je

**O D L U K U**

**o osnivanju Visoke škole Ivanić-Grad**

Članak 1.

Ovom Odlukom osniva se Visoka škola Ivanić-Grad (u daljnjem tekstu: Visoka škola).

Sjedište Visoke škole je u Ivanić-Gradu, Moslavačka ulica 11.

Članak 2.

Osnivač Visoke škole je Grad Ivanić-Grad, Park hrvatskih branitelja 1  
10310 Ivanić-Grad (u daljnjem tekstu: Osnivač).

Članak 3.

Osnovna djelatnost Visoke škole je:

* Visokoškolsko obrazovanje, ustrojavanje i izvođenje stručnih i specijalističkih diplomskih studija - stručnog studija Fizioterapije
* obavljanje stručnog i znanstveno istraživačkog rada,
* ustrojavanje i izvođenje programa stalnog usavršavanja i cjeloživotnog obrazovanja
* djelatnost knjižnica, arhiva i zbirki.

Visoka škola može dopuniti svoju djelatnost u skladu s aktualnim i važećim zakonima i drugim propisima te Zakonom o osiguravanju kvalitete u znanosti i visokom obrazovanju (Narodne novine, broj 45/09.) kao i Pravilnikom o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta (Narodne novine, br. 24/10.)

Odluku o dopuni djelatnosti donosi Upravno vijeće Visoke škole uz prethodnu suglasnost Osnivača.

Članak 4.

Tijela Visoke škole su:

* Dekan
* Stručno vijeće
* Upravno vijeće

Članak 5.

Dekana bira Upravno vijeće Visoke škole, u skladu sa Zakonom, Odlukom o osnivanju i Statutom Visoke škole, a izbor potvrđuje Osnivač.

Stručno vijeće Visoke škole je stručno tijelo za pitanja nastavnog i stručnog rada Visoke škole i čine ga svi zaposlenici Visoke škole izabrani u jedno od nastavnih zvanja sukladno Zakonu,

svi voditelji odjela/studija, sa svakog stručnog studija po jedan predstavnik suradnika izabranih u suradničko zvanje asistenta te predstavnici studenata.

Članak 6.

Upravno vijeće Visoke škole ima pet (5) članova.

Članove vijeća imenuje Osnivač Visoke škole.

Predsjednika Upravnog vijeća biraju članovi između sebe.

Članak 7.

Upravno vijeće Visoke škole:

* donosi program rada i razvoja Visoke škole, te nadzire njihovo izvršavanje,
* odlučuje o financijskom planu,
* odlučuje o načinu uporabe dobiti koju Visoka škola ostvaruje,
* donosi odluke u drugom stupnju o ostvarivanju pojedinačnih prava zaposlenih,
* predlaže Osnivaču promjenu ili proširenje djelatnosti,
* donosi Statut i druge odluke utvrđene zakonom,
* daje Osnivaču i dekanu prijedloge i mišljenja o pojedinim pitanjima,
* potvrđuje izbor dekana Visoke škole,
* u slučaju ne potvrđivanja izbora dekana imenuje vršitelja dužnosti dekana,
* brine se o zakonitosti rada Visoke škole,
* daje suglasnost na pojedine odluke dekana sukladno Statutu Visoke škole,
* obavlja ostale poslove predviđene Statutom.

Članak 8.

Ostala tijela Visoke škole utvrdit će se Statutom Visoke škole.

Članak 9.

Temeljni kapital za osnivanje Visoke škole je 20.000,00 kn (slovima: dvadesettisućakuna).

Članak 10.

Osnivač imenuje posebnom Odlukom privremenog dekana Visoke škole, koji je ovlašten pod nadzorom Osnivača obavljati pripreme za početak rada Visoke škole, a posebno pribaviti potrebne dozvole za početak rada, te podnijeti prijavu za upis u sudski registar ustanove.

Članak 11.

Sredstva za redovnu djelatnost Visoke škole osiguravaju se iz sredstava Proračuna Grada Ivanić-Grada za 2016. godinu i školarine studenata.

Članak 12.

Visoka škola ne može bez suglasnosti Osnivača stvoriti bilo kakve obveze veće od ostvarenih prihoda, dotično iznosa temeljnog kapitala iz članka 9. ove Odluke.

Ukoliko Visoka škola ostvari dobit, ona će se koristiti za obavljanje i razvoj djelatnosti u skladu sa Statutom Visoke škole.

Članak 13.

Visoka škola može započeti obavljati djelatnost danom upisa u sudski registar.

Privremeni dekan obaviti će sve pripreme za početak rada Visoke škole, kao i sve druge poslove predviđene Statutom i zakonom.

Članak 14.

Sukladno zakonu i Dopusnici za obavljanje djelatnosti nadležnog ministarstva, ustrojstvo i izvedba stručnog studija, status studenata i nastavnika, suradnika i drugih djelatnika, te druga značajna pitanja za rad Visoke škole uređuju se Statutom Visoke škole.

Članak 15.

Ova Odluka stupa na snagu danom objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: PREDSJEDNIK GRADSKOG VIJEĆA:  
URBROJ:   
Ivanić-Grad\_\_\_\_\_\_\_\_\_,. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o osnivanju Visoke škole Ivanić-Grad |
| **PRAVNI TEMELJ:** | Na temelju članka 49. stavka 4. Zakona o znanstvenoj djelatnosti i visokom obrazovanju ([„Narodne novine“, broj 123/03, 198/03, 105/04, 174/04, 46/07, 45/09, 63/11, 94/13 i 139/13)](https://www.azvo.hr/images/stories/propisi/ZZDVO_izmjene_po_Z.okvaliteti.docx) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gradsko vijeće Grada Ivanić-Grada na svojoj je 22. sjednici održanoj dana 30.06.2015. godine donijelo Odluku o osnivanju Farmaceutsko-medicinskog veleučilišta.

S obzirom na trenutno raspoložive resurse Grada Ivanić-Grada i usuglašeno rješenje s Agencijom za znanost i visoko obrazovanje jedino moguće rješenje je osnivanje Visoke škole.

Kada Visoka škola Ivanić-Grad započne sa svojim radom i nakon što se uspješno akreditira, paralelno će se nastaviti raditi na ispunjavanju svih pretpostavki za osnivanje Veleučilišta na koji način postoji veća mogućnost da navedeno veleučilište započne sa svojim djelovanjem.

Slijedom navedenog, molim Gradsko vijeće da usvoji navedenu Odluku.